4. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ  ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 94895/Υ. 811 της 20 Οκτ. / 3  Νοεμ. 1964 (ΦΕΚ Β΄ 491) Περί αναπροσαρμογής των υπό του Ταμείου Προνοίας και Κοινής Διανομής Πωλητών Βενζίνης καταβαλλομένων ποσών οικονομικής αρωγής. Έχοντες υπ’ όψιν: 1.Το άρθρ.2 του Νόμ. 19/1944 εν συνδυασμώ προς το άρθρ. 10 του Α.Ν. 1606/1939. 2.Τας από 21.3.1963 και 20.7.1964 προτάσεις του Διοικητικού Συμβουλίου του Ταμείου Προνοίας και Κοινής Διανομής Πωλητών Βενζίνης, υποβληθείσας ημίν δια των υπ’ αριθ. 1581/28.3.63 και 3194/24.7.63 αναφορών του Ταμείου. 3.Το υπ’ αριθ. 37542/Κ.Π. 658/1963 έγγραφον του Υπουργείου Συντονισμού και 4.Τας κρατούσας οικονομικάς συνθήκας, αποφασίζομεν: Τα υπό του άρθρ. 10 του Α.Ν. 1606/1939 προβλεπόμενα ποσά, τα οποία εν ουδεμιά περιπτώσει δύνανται να υπερβούν το παρά του Ταμείου Προνοίας και Κοινής Διανομής Πωλητών Βενζίνης παρεχόμενον εκάστοτε ποσόν υπό τους όρους και προϋποθέσεις των αυτών διατάξεων προς οικονομικήν ενίσχυσιν και ανακούφισιν τοις δεομένοις τοιαύτης μετόχοις του Ταμείου, αναπροσαρμοζόμενα ορίζονται από 1 Ιαν. 1959 ως κάτωθι: 1.Εις δραχμάς μέχρι 60.000 δια την περίπτωσιν αποδεδειγμένης ελλείψεως παρά τω μετόχω των αναγκαιουσών δαπανών δια την επανεγκατάτασιν του πρατηρίου, παύσαντος να λειτουργή, συνεπεία, πράξεως της διοικήσεως ή εξ άλλης τινός νομίμου αιτίας ή ατίας μη δυναμένης να προβλεφθή και προληφθή, εφ’ όσον η πράξις της Διοικήσεως κ.λπ. δεν προήλθεν εξ υπαιτιότητος του πρατηριούχου. 2.Εις δραχμάς μέχρι 12.000 δια την περίπτωσιν ομολογουμένης και βεβαιουμένης κατά την περί τούτου κρίσιν του Δ.Σ. ενδείας του μετόχου συνεπεία της οποίας ούτος στερείται των στοιχειωδών μέσων συνεχίσεως του επαγγέλματος αυτού. 